**Р Е Ш Е Н И Е № ПВ-11-П/2016 г.**

**1**. Процедурата по реда на глава шеста от *Закона за опазване на околната среда* за инвестиционно предложение /ИП/: **«СКЛАДОВА БАЗА, АДМИНИСТРАЦИЯ И АВТОМИВКА»** вимот 99087.18.54, землище на кв. Горни Воден, община Асеновград е започнала с внасяне в Регионалната инспекция по околната среда и водите – Пловдив на уведомление за инвестиционно предложение с вх. № ОВОС-37/13.1.2016г.) от Възложителя: **Д. Муташов**

**2.** Поради установени пропуски в представеното уведомление, на основание чл.5, ал.4 от *Наредбата за условията и реда за извършване на оценка на въздействието върху околната среда* (Наредба за ОВОС, приета с ПМС №59/2003 г.), с писмо изх. № ОВОС-37/13.01.2016г. от Възложителя е изискано предоставянето на следната допълнителна информация:

- да се изясни начина на технологично водоснабдяване и заустване на отпадъчни води на подобект „Автомивка“.

- В случай на необходимост от изграждане на сондажен кладенец - да се уточнят проектни параметри, дълбочина и местоположение на водовземното съоръжение

На основание чл.5, ал.4 от Наредбата за ОВОС за предоставяне на допълнителната информация е определен едномесечен срок от получаване на писмото.

**3.** Писмото е изпратено на Възложителя с обратна разписка, от която е видно, че същото е получено на 21.01.2016г. Към днешна дата Възложителят не е представил изисканата информация и не е уведомил РИОСВ-Пловдив за необходимост от допълнително време за предоставянето й.

Въз основа на изложеното фактическо обстоятелство, на основание чл.5, ал.5 от Наредбата за ОВОС и чл.56, ал.2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам производството** по определяне на приложимата процедура по реда на глава шеста от Закона за опазване на околната среда, в т.ч. и процедурата по оценка за съвместимост с предмета и целите на опазване на защитените зони **за инвестиционно предложение:** **«СКЛАДОВА БАЗА, АДМИНИСТРАЦИЯ И АВТОМИВКА»** вимот 99087.18.54, землище на кв. Горни Воден, община Асеновград

**С прекратяване на производството по определяне на приложимата процедура по реда на глава шеста от *Закона за опазване на околната среда* на инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.**

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административнопроцесуалния кодекс.**

**Доц. Стефан Шилев 28.03.2016г.**

*Директор на РИОСВ – Пловдив*